**ШАРТНОМА №**

Нурафшон шаҳар 2022 йил “10”октабр

Кейинги ўринларда **“Буюртмачи”** деб юритиладиган Зангиота тумани Ободонлаштириш бўлими номидан Низом асосида иш кўрувчи **Раззоқов Ш.** бир томондан ва кейинги ўринларда **«Етказиб берувчи»** деб юритиладиган ғғғғғғғғғғғғғғғғғ номидан Низом асосида иш кўрувчиНамазов Ж. иккинчи томондан мазкур шартномасини тузиб имзоладилар.

**I. Шартнома предмети**

1. Бажарувчи мазкур шартноманинг 1-иловасида келтирилган техник шартларга мувофиқ **Қурилиш моллари** (кейинги ўринларда – ишларни бажариш) мажбуриятларини, Буюртмачи эса Бажарувчига бажарилган ишларни қабул қилиш ва тўловларни амалга ошириш мажбуриятини олади.

**II. Шартнома бўйича ишлар қиймати**

2.1.Мазкур шартноманинг 1-иловасига мувофиқ Бажарувчи томонидан бажариладиган, энг яхши таклифларни танлаш савдоси натижасида аниқланиб, **Харид комиссиясининг қарори (2022 йил 3-август“128531”-сонли баённома**) билан тасдиқланган ишлар қийматининг барча солиқлар шу жумладан ҚҚС билан ишларни бажариш қиймати 631 900 000 сўмни ташкил этади.

2.2. Ишлар қиймати узил-кесил ҳисобланади ва кейинчалик қайта кўриб чиқилиши мумкин эмас.

2.3. Ишларни бажариш муддати бир йилдан ортиқ бўлганда иккинчи йилга ва кейинги йилларга шартномавий нархларни аниқлаштириш қонун ҳужжатларида белгиланган тартибда амалга оширилади.

2.4. Тегишли асослар мавжуд бўлганда, санаб ўтилган ўзгаришлар Буюртмачи билан Бажарувчи ўртасидаги шартномага қўшимча битим билан расмийлаштирилади.

**III. Етказиб берувчи нинг мажбуриятлари**

3.1. Мазкур шартнома бўйича Бажарувчи мазкур шартноманинг I бўлимида назарда тутилган таварларни етказиб бериш ва ишларни бажариш учун:

унга топшириш-қабул қилиш далолатномаси ва ушбу шартномада назарда тутилган дастлабки тўлов амалга оширилган санадан бошлаб 20 (йигирма) иш кунида қурилиш молларини Буюртмачига мазкур шартнома шартларига мувофиқ топшириш;

мазкур шартномада назарда тутилган барча мажбуриятларни тўлиқ ҳажмда бажариш мажбуриятини ўз зиммасига олади.

**IV. Етказиб берувчи нинг мажбуриятлари**

4.1. Мазкур шартномани шартларини бажариш учун Буюртмачи:

ишлар бажарилиши устидан доимий назоратни ва мазкур шартномада қайд этилган Бажарувчи томонидан қабул қилинган мажбуриятлар ва бошқа функцияларга риоя этилишини назорат қилиш, Бажарувчидан тугалланган ишларни қабул қилиб олишни таъминлаш;

Етказиб берувчи нинг барча мурожаатларини ўн кун муддатда кўриб чиқиш ва қарор қабул қилиш;

ушбу шартнома шартларига мувофиқ бажарилган ишларни ҳақини Етказиб берувчи га тўлаш;

мазкур шартномада назарда тутилган мажбуриятларни тўлиқ ҳажмда бажариш мажбуриятини олади.

**V. Етказиб берувчи муддатлари**

5.1. Мазкур шартнома ғазначилик органида рўйхатдан ўтказилган пайтдан бошлаб кучга киради ва 2022 йил 31 декабрга қадар, бироқ тарафлар ушбу шартнома бўйича ўз мажбуриятларини тўлиқ бажаргунларига қадар амал қилади.

5.2. Етказиб берувчи мазкур шартномага илова қилинадиган молиялаштириш жадвалига мувофиқ биринчи аванс тўлови тушган кундан бошлаб ишларни бажаришга киришади.

**VI. Тўловлар ва ҳисоб-китоблар**

6.1. Буюртмачи Етказиб берувчи га шартнома буйича ишларни умумий, шартномавий-жорий кийматининг 30 фоизи микдорида маблағни олдиндан ўтказиб беради.

6.2. Шартнома бўйича ишларни бажаришнинг умумий қийматининг 70 фоизи тўлов Буюртмачи ва Етказиб берувчи ўртасидаги узил-кесил ҳисоб-китоб ишлар бажарилгандан кейин 3 (уч) кун ичида амалга оширади.

6.3. Етказиб берувчи қурилиш молларини етказиб бергунга қадар мазкур шартнома бўйича қурилиш молларини учун мулк ҳуқуқини ўзида сақлаб қолади. Қурилиш молларини Буюртмачига топширилгунга қадар қурилиш молларининг тасодифий йўқ қилиниши ва шикастланиши хавфи Етказиб берувчи нинг зиммасида бўлади.

6.4. Буюртмачи мазкур шартнома бўйича ўз зиммасига қабул қилган мажбуриятларни шартнома кучга кирган кундан бошлаб ўттиз кун мобайнида бажармаган тақдирда, Бажарувчи бу ҳақда қонун ҳужжатларида белгиланган тартибда Буюртмачини ёзма равишда хабардор қилган ҳолда, шартномага ўзгартиришлар киритиш ёки шартномани бир томонлама тартибда бекор қилиш ҳуқуқига эгадир. Бунда Буюртмачи Етказиб берувчи томонидан бажарилган ишлар учун ҳақ тўлашдан озод қилинмайди.

**VII. Ишларни бажариш**

7.1. Қурилиш молларини етказиб бериш даврида сифатсиз моллар етказиб берилмайди.

7.2. Агар Буюртмачи Етказиб берувчи томонидан товар (хизмат)ларнинг сифатсизлигини аниқласа, у ҳолда Бажарувчи товар (хизмат)ларни уларнинг зарур сифатини таъминлаш учун келишилган муддатда қайта бажаришга мажбурдир.

7.3. Агар Етказиб берувчи сифатсиз товар (хизмат)ларни келишилган муддатларда тузата олмаса, Етказиб берувчи уларни тузатишнинг кечикиши оқибатида етказилган зарарларни Буюртмачига тўлайди.

7.4. Етказиб берувчи Буюртмачи томонидан асосли равишда кўрсатилган камчиликларни
30 кун муддатда бартараф этиш чора-тадбирларини кўриш мажбуриятини ўз зиммасига олади.

**VIII. Енгиб бўлмайдиган куч (форс-мажор) ҳолатлари**

8.1. Агар ушбу шартнома бўйича мажбуриятлар қисман ёки тўлиқ бажарилмаслиги табиат ҳодисалари ва бошқа енгиб бўлмайдиган куч ҳолатлари натижасида келиб чиқса ва агар бу ҳолатлар мазкур шартноманинг бажарилишига бевосита таъсир этса, томонлар бундай қисман бажармаслик учун жавобгарликдан озод этиладилар.

Мазкур шартнома бўйича мажбуриятларни бажариш муддати енгиб бўлмайдиган куч ҳолатлари амал қилган, шунингдек ушбу ҳолатлар юзага келтирган вақтга мутаносиб равишда узайтирилади.

8.2. Агар енгиб бўлмайдиган куч ҳолатлари ёки уларнинг оқибатлари бир ойдан кўп вақтга чўзилса, у ҳолда Етказиб берувчи ва Буюртмачи ишларни давом эттириш ёки уларни консервация қилиш учун қандай чоралар кўрилишини муҳокама қиладилар.

8.3. Агар томонлар икки ой ичида келиша олмасалар, у ҳолда томонларнинг ҳар бири шартнома бекор қилинишини талаб қилишга ҳақлидир.

**IX. Шартномани бекор қилиш**

9.1. Буюртмачи шартнома кучга киргандан кейин товар(хизмат)ларнинг келиши Буюртмачига боғлиқ бўлмаган сабабларга кўра Бажарувчи томонидан 5 (беш) кундан кўп вақтга кечиктирилганда;

қонун ҳужжатларига мувофиқ бошқа асослар бўйича шартноманинг бекор қилинишини талаб қилиш ҳуқуқига эга.

9.2. Бажарувчи:Товар(хизмат)лар Етказиб берувчига боғлиқ бўлмаган сабабларга кўра Буюртмачи томонидан бир ойдан ортиқ муддатга тўхтатиб қўйилганда;

Буюртмачи томонидан молиялаштириш шартлари бажарилмаганда;

қонун ҳужжатларига мувофиқ бошқа асослар бўйича шартноманинг бекор қилинишини талаб қилиш ҳуқуқига эга.

9.3. Шартнома бекор қилинганда Буюртмачи ва Етказиб берувчининг қўшма қарорига кўра тугалланмаган ишларни 5 (беш) кун муддатда Буюртмачига берилади, Буюртмачи бажарилган ишлар қийматини Етказиб берувчи га тўлайди.

9.4. Мазкур шартномани бекор қилишга қарор қилган томон мазкур бўлим қоидасига мувофиқ иккинчи томонга ёзма билдиришнома юборади.

9.5. Шартнома бекор қилинган тақдирда айбдор томон иккинчи томонга етказилган зарарни, шу жумладан бой берилган фойдани тўлайди.

9.6. Шартноманинг бир томонлама бекор қилинишига йўл қўйилмайди, қонун ҳужжатларида ёки мазкур шартномада назарда тутилган ҳоллар бундан мустасно.

**X. Низоларни ҳал этиш тартиби**

10.1. Шартномани бажаришда ва бекор қилишда шунингдек етказилган зарарларни қоплашда пайдо бўладиган низоли масалаларни томонлар ҳал этолмаса улар қонун ҳужжатларида белгиланган тартибда жавобгарнинг юридик манзили бўйича иқтисодий суд томонидан кўриб чиқилади.

**XI. Алоҳида шартлар**

11.1. Мазкур шартнома имзолангандан кейин, мазкур шартномага тегишли бўлган томонлар ўртасидаги барча олдинги ёзма ва оғзаки битимлар, ёзишмалар, томонларнинг ўзаро келишувлари ўз кучини йўқотади.

11.2. Мазкур шартномага барча ўзгартириш ва қўшимчалар, агар улар ёзма шаклда расмийлаштирилган ва томонлар уларни имзолашган бўлса, ҳақиқий ҳисобланади.

11.3. Буюртмачи билан Етказиб берувчи ўртасидаги мазкур шартномадан келиб чиқмайдиган янги мажбуриятлар пайдо бўлишига олиб келадиган ҳар қандай аҳдлашувни томонлар мазкур шартномага қўшимчалар ёки ўзгартиришлар шаклида ёзма равишда тасдиқлаши керак.

11.4. Мазкур шартномада назарда тутилмаган бошқа барча ҳоллар учун амалдаги қонун ҳужжатлари нормалари қўлланилади.

11.5. Мазкур шартнома бир хил юридик кучга эга бўлган 2 нусхада тузилди.

.

 **XII. КОРРУПЦИЯГА ҚАРШИ ҚЎШИМЧА ШАРТЛАР**

12.1 Тарафлар шартнома тузишда, шартноманинг амал қилиш муддатида ва ушбу муддат тугаганидан сўнг, шартнома билан боғлиқ коррупциявий ҳаракатлар содир қилмасликка келишиб оладилар.

12.2. Тарафлар шартномадаги коррупцияга қарши қўшимча шартларда белгиланган коррупциянинг олдини олиш чораларини тан олади ва уларга риоя этилиши бўйича ҳамкорликни таъминлайдилар.

12.3. Ҳар бир тараф шартнома тузилган пайтда бевосита ўзи ёки унинг ижроия органлари, мансабдор шахслари ва ходимлари томонидан шартнома билан боғлиқ муносабатлар юзасидан қонунга хилоф равишда пул, моддий қийматликлар берилмаганлигини, шартнома тузилиши эвазига норасмий пул ёки бошқа моддий қийматликлар олинишига йўл қўйилмаганлигини, таклиф этилмаганлигини, уларни беришга ваъда қилинмаганлигини, шунингдек моддий ёки ҳар қандай турдааги имтиёз, устунликлар олинмаганлигини (келажакда бу турдаги ҳаракатларни амалга ошириши мумкинлиги ҳақида таассурот қолдирилмаганлигини) кафолатлайди. Тарафлар, улар томонидан шартнома доирасида жалб қилинган шахсларнинг (ёрдамчи пудратчи ташкилотлар, агентлар ва тарафлар назорати остидаги бошқа шахсларнинг) юқоридаги ҳаракатларни содир этмаслиги юзасидан оқилона чоралар кўради.

12.4 Тарафлар давлат хизматчилари, сиёсий партиялар, шунингдек ўзларининг ижроия органлари, мансабдор шахслари ва ходимлари томонидан ҳар қандай вақт ва шаклда қуйидаги ҳаракатларни бевосита ёки билвосита (шу жумладан, учинчи шахслар орқали)содир этилишига йўл қўймайди: а) назорат қилувчи органлардан лицензия ва рухсатномалар олиш,солиқ солиш, божхона расмийлаштирувини амалга ошириш, судда иш кўрилиши, қонунчилик жараёни ва бошқа соҳаларда қонунга хилоф равишда тижорат ёки бошқа тусдаги устунликка эга бўлиш ёки сақлаб қолиш мақсадида юқоридаги шахслар фойдасига ёки улар томонидан моддий ёки номоддий наф олишнинг таклиф этилиши, ваъда қилиниши, берилишига; б) қонунга хилоф равишда олинган даромадларнинг легаллаштирилишига, шунингдек, агар мулк жиноий фаолиятдан олинган даромад эканлиги тарафларга маълум бўлса, уни ўтказиш, мулкка айлантириш, ёхуд алмаштириш йўли билан унинг келиб чиқишига қонуний тус бериш, бундай пул маблағлари ёки бошқа мол-мулкнинг асл хусусиятини, манбаини, турган жойини тасарруф этиш, кўчириш усулини, пул маблағларига ёки бошқа мол-мулкка бўлган ҳақиқий эгалик ҳуқуқларини ёки унинг кимга қарашлилигини яширишга; в) коррупцияга оид ҳуқуқбузарлик содир қилиш учун таъмагирлик қилиш, ундаш, тазйиқ ўтказиш ёки таҳдид қилиш. Ушбу ҳолат бўйича бир тараф иккинчи тарафни ҳамда ваколатли давлат органларини дарҳол хабардор қилиши шарт.

14.5. Тарафлар товарлар, ишлар ва хизматларни реализация қилиш ва ўтказишда битимлар тузиш бўйича музокаралар олиб боришда, лицензия, рухсатномалар ва бошқа рухсат этиш хусусиятига эга бўлган ҳужжатларни олишда ёки уларнинг манфаатларини кўзлаб бошқа ҳаракатларни амалга оширувчи тарафларнинг назорати остида бўлган ва улар номидан ҳаракат қиладиган шахсларга (шу жумладан, ёрдамчи пудратчилар, агентлар, савдо вакиллари, дистрибьюторлар, ҳуқуқшунослар, ҳисобчилар, улар номидан ҳаракат қилувчи бошқа вакилларларга) нисбатан қуйидааги ҳаракатларни амалга оширишлари шарт: - коррупциявий ҳаракатларга йўл қўйиб бўлмаслиги ва коррупциявий ҳаракатларга нисбатан муросасиз муносабатда бўлиши шартлиги ҳақида кўрсатмалар ва тушунтиришлар бериш; - улардан коррупциявий ҳаракатларни амалга ошириш учун воситачи сифатида фойдаланмаслик; - уларни фақат тарафларнинг оддий кундалик фаолияти жараёнидаги ишлаб чиқариш зарурати доирасидан келиб чиқиб ишга жалб қилиш; - уларга қонунчилик доирасида амалга оширган хизматлари учун белгиланган ҳақ миқдоридан асоссиз равишда ортиқча тўловларни амалга оширмаслик.

14.6. Тарафлар уларнинг назорати остида бўлган ва улар номидан ҳаракат қиладиган шахслар томонидан коррупцияга қарши қўшимча шартларда белгиланган мажбуриятлар бузилганлиги ҳолатлари ҳақида хабар берилганлиги учун уларга тазйиқ ўтказилмаслигини кафолатлайдилар.

14.7. Агар бир тарафга бошқа тарафнинг коррупцияга қарши қўшимча шартларнинг 12.4- ва 12.5-бандларида белгиланган мажбуриятларни бузилишига йўл қўйилганлиги маълум бўлиб қолса, иккинчи тарафни бу ҳақда зудлик билан хабардор қилиши ва ушбу тарафдан оқилона муддат ичида тегишли чоралар кўрилишини ва амалга оширилган ишлар юзасидан унга хабардор қилишини талаб қилиши шарт. Тарафнинг талаби бўйича иккинчи тараф томонидан қоидабузарликларни бартараф қилиш бўйича оқилона муддат ичида тегишли чоралар кўрилмаган ёки кўриб чиқиш натижалари ҳақида хабардор қилмаган тақдирда, ушбу тараф зарарни тўлиқ қоплаб беришни талаб қилишга ҳақли

**XII. Томонларнинг банк реквизитлари ва юридик манзиллари:**

|  |  |
| --- | --- |
|  **Етказиб берувчи** | **Буюртмачи** |
|  |  |
| Банк номи:  |   |
| **р/с**  |  |
| **МФО**  |  |
| ИНН  |  |
|  |  |
| Директор:\_\_\_\_\_\_\_\_\_\_\_\_\_\_\_\_\_Намазов Ж. |   |